আন্তর্জাতিক ডেস্ক: বিগত আট বছর ধরে যুক্তরাজ্যের বিশ্ববিদ্যালয়গুলোতে আন্তর্জাতিক শিক্ষার্থীদের ভর্তির প্রবণতা কমেছে। এমন বাস্তবতায় আন্তর্জাতিক শিক্ষার্থীদের কাছে ব্রিটেনকে আকর্ষণীয় গন্তব্য করতে বেশ কিছু সুপারিশ করেছে দেশটির পার্লামেন্টের সর্ব দলীয় একটি গ্রুপ। আন্তর্জাতিক শিক্ষার্থী বিষয়ক সর্ব দলীয় পার্লামেন্টারি গ্রুপ (এপিপিজি) তাদের নতুন প্রতিবেদনে আরও কয়েকটি সুপারিশের পাশাপাশি পড়াশোনা পরবর্তী কাজের ভিসা নীতিতে পরিবর্তন আনার তাগিদ দিয়েছে।